REGIONÁLIS ANYANYELVI VETÉLKEDŐ

2020.

Befejeződött az internetes anyanyelvi játékunk, amelyen 99 csapat vett részt Csongrád-Csanád megye középiskoláiból, valamint szabadkai és óbecsei gimnáziumokból. Az első fordulót még az őszi szünet előtt rendeztük meg, a másodikat november 4-én, a döntőre pedig 11-én került sor a legjobb 10 csapat részvételével. A győztes az SZTE Gyakorló Gimnáziumának csapata lett, a Radnóti Miklós Kísérleti Gimnázium és a Csongrádi Batsányi János Gimnázium diákjait megelőzve.

Erre a vetélkedőre 6. alkalommal került sor az Anyanyelvápolók Szövetsége, a Csongrád Megyei Honismereti Egyesület és az Agóra támogatásával. Idén a díjkiosztó gála elmaradt, de az ünnepséget pótoljuk, amint lehetőség nyílik rá.

Mellékeljük a 3 forduló feladatsorát, hátha valakinek kedve támad egy kicsit törni a fejét.

A kérdések megszerkesztéséhez a Tinta Könyvkiadó szótárait, kiadványait használtuk. A feladatokat Némethné Balázs Katalin, Gergelyné Bodó Mária és tanárjelöltjei, Ottohál Andrea, valamint Szabó Mária tanárnő állította össze.